fi fi fi en id fi en fi es en fr fi fi fi fi tr fi af en fi ja fi tr et fi et fi fi fi fi fi fi fi fi fi fi fi fi fi fi ceb fi fi nb fi als fi fi en fi fr sv de fi fi fi en en en fi fi fi fi tr fi fi fi et pt sq fi fi fi fi fi sq fi fi fi fi fi et fi en fr en fi fi fi fi fi fi fi fi fi fi fi fi fi fi fi zh fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi sl en fr fi fi fi fi id fi fi fi fi fi en fi fi fi fi
Hiivan Kierrätys Ja Peseminen - Lappo.fi - For Premium Beverages
Juomatarviketukku Lappo Oy | Kulkuripellontie 5 21420 Lieto | +358 50 526 3100 | [email protected]
Panimokemia - Murphy & Son
Kauden marjat ja hedelmät oluenvalmistuksessa
Käymisastiat kotikäytössä – miten eri vaihtoehdoilla käy?
Jouluolutkausi on nyt täällä!
Mikä on paras siiderihiiva juuri sinun omenoillesi?
Viikon mallas: Château Special Belgium
Viikon mallas – Maris Otter
Märzen / Festbier / Tavaramerkkiä loukkaamaton lokakuun juhlalager
Hiivan kierrätys ja peseminen
Hiivan kierrätys ja peseminen
Moni kotipanija on saattanut kuulla huhuja käymisestä ylijääneen hiivan kierrätyksestä ja pesemisestä. Käytännössä tämä tarkoittaa käymisastiaan jääneen hiivakakun uudelleenkäyttöä seuraavissa panoissa. Hiivan peseminen taas on prosessi, jossa hiivakakusta poistetaan ylimääräiset epäpuhtaudet, kuten humalamuhju, ennen uudelleenkäyttöä.
Tässä artikkelissa puhumme tyypillisimmistä kotipanijoiden hiivan kierrätys ja -pesutekniikasta, joka todellisuudessa on hiivan huuhtelua, sillä siinä ei käytetä kemikaaleja lisänä.
Hiivan huuhteluprosessi vaatii aikaa, tarkkuutta ja astioita. Tämän tekstin pohjana olevassa Clawhammer Supplyn videossa käytettiin seuraavia materiaaleja:
2 kappaletta puhtaita, läpinäkyviä astioita kuten kuten PET-carboy -käymisastioita
Puhtaita lasiastioita kuten hiivapulloja
Desinfiointiainetta kuten Star Sania
Puhdasta vettä: Joko tislattua tai keitettyä ja huoneenlämpöiseksi suljetussa astiassa jäähtynyttä.
On erittäin tärkeää, että kaikki käytettävät astian ovat puhtaita ja huolellisesti desinfioituja. Näin vältät villihiivojen ja bakteerien aiheuttaman kontaminaation.
Hiivan puhdistus alkaa siirtämällä olut toiseen astiaan, pulloon tai kegiin hiivan päältä. Siirto kannattaa tehdä aina cold crash -käsiteltyyn olueen, jotta hiivakakusta käymisastian pohjalla muodostuu mahdollisimman suuri ja tiivis.
Kun olut (tai muu juoma; voit käyttää uudelleen myös siideri-, viini ja simahiivoja) on siirretty talteen, jäljellä on kerros hiivaa ja mahdollista humalamuhjua. Tässä vaiheessa lisää puhdasta vettä jonkin verran hiivakakun päälle ja sekoita ne keskenään, jotta kakku hajoaa ja kaada syntynyt liuos puhtaaseen desinfioituun astiaan. Jos hiivaa jää edelleen käymisastiaan, voit lisätä vettä ja toistaa edellisen vaiheen.
Anna hiivaliuoksen seistä 20 – 30 minuuttia. Se erottuu kahdeksi kerrokseksi: selväksi muhjuksi ja valkeanharmaaksi, sameaksi hiivavedeksi. Erottuessaan raskaammat epäpuhtaudet tippuvat nopeammin astian pohjalle ja nesteeseen jää puhtaita hiivasoluja.
Kun liuos on seissyt ja erottunut, kaada varoen hiivavesi muhjun päältä toiseen, puhtaaseen ja desinfioituun astiaan. Anna liuoksen asettua toiset 15 – 20 minuuttia. Neste erottuu uudelleen, mutta tällä kertaa muhjua on vähemmän ja se ei ole niin tiivistä.
Kaada hiivavesi nyt suppilon avulla hiivapulloihin tai muihin pieniin lasiastioihin / astiaan. Sulje astiat ja siirrä ne jääkaappiin odottamaan käyttöä. Hiiva asettuu astioissa ja muodostaa tiiviin, puhdasta hiivaa sisältävän kerroksen niiden pohjille.
Riippuen työsi puhtaudesta ja tarkkuudesta hiiva säilyy jääkaapissa viikoista pariin kuukauteen. Kun otat hiivaa uudelleenkäyttöön, on starterin käyttö erittäin suositeltavaa. Hiivaa voi yleensä kierrättää 5 – 6 kertaa, ennen kuin se alkaa tuottamaan merkittäviä sivumakuja.
Kauden marjat ja hedelmät oluenvalmistuksessa
Käymisastiat kotikäytössä – miten eri vaihtoehdoilla käy?
Jouluolutkausi on nyt täällä!
Kulkuripellontie 5, 21420 Lieto